open-index/open-wikipedia-markdown huggingface dataset:
Kroksporet

**Kroksporet** er en liten grend i Stor-Elvdal kommune i Innlandet. Kroksporet ligger i overkant av 30 kilometer sør for kommunesenteret Koppang. Fylkesvei 2188 går gjennom grenden. Den tidligere holdeplassen *Kroken* lå her, den ble nedlagt 1985. Det har også vært tjærefabrikk på Kroksporet.

## Referanser
Soldaten og Jenny

***Soldaten og Jenny*** er en dansk romantisk dramafilm fra 1947, skrevet og regissert av Johan Jacobsen etter Carl Erik Soyas skuespill *[[Brudstykker af et Mønster]]*. Filmen er et drama om to utstøtte og deres forhold til den konvensjonelle omverden.

*Soldaten og Jenny* var i 1948 første mottaker av Bodilprisen for beste danske film. Filmen er senere blitt tatt opp i den danske  Kulturkanonen.

## Handling
To vanlige arbeiderklasse-mennesker, Robert og Jenny, møtes en dag i en pub. Etter at Robert forsvarer Jenny mot en annen mann hun er på stevnemøte sammen med som forsøker å få henne alt for full, innleder Robert og Jenny et forhold. Men Jenny oppdager snart at hun kommer til å bli stilt for en rettssak på grunn av en abort hun gikk gjennom ett par år tidligere.

Begge foreldrene hennes har også fornektet henne, og hun mister jobben som selger. Men Robert blir værende hos henne, og innrømmer at han drepe en person når han var bare 17 år gammel. Jenny ønsker ikke å havne i fengsel, og overbeviser Robert om å begå selvmord sammen med henne.

## Rolleliste
* Poul Reichhardt som Robert Olsen.
* Bodil Kjer som Jenny Christensen
* Elith Pio
* Karin Nellemose
* Johannes Meyer
* Maria Garland
* Sigfred Johansen
* Gunnar Lauring
* Svend Methling
* Jessie Lauring
* Per Buckhøj
* Birgitte Reimer

## Referanser


## Eksterne lenker
*
Holger Lissner

**Holger Lissner** (født 15. juli 1938 i Rynkeby) er en dansk prest og salmedikter.

## Biografi
Han har blant annet vært høyskolelærer i Løgumkloster i perioden 1971&ndash;79 og prest i Sønder Bjert i perioden 1980&ndash;2003.Lissner ble pensjonert i 2003.

Holger Lissner har arbeidet mye med salmer, både som salmedikter og som (med)utgiver av samlinger av nye salmer og av korverker. Han har også skrevet de gjendiktninger av gudstjenestens ledd, som inngår i «Spillemandsmessen», en gudstjeneste med dansk spillemannsmusikk.

I Norge er han kjent for adventssalmen «Nå tenner vi vår adventskrans» som står i *[[Norsk Salmebok (1985)|Norsk Salmebok]],* og for vinnersalmen i den europeiske "Reformation Song Contest 2015", til musikk av Åshild Watne.

## Utgivelser
Holger Lisner har blant annet gitt ut:
* *Løgumklostesangbogen (Salmer og sange til vor tid)*, 1974 (redaktør)
* *Det levende vand* (korverk), 1990
* *Gudstjeneste for alle sanser*, 1995
* *Du fylder mig med glæde* (salmer) 1998
* *Jonas* (musikal) 1996
* *Livets træ*, 1998

## Salmer
Holger Lisner er i Den Danske Salmebog representeret med følgende originale salmer og dessuten med en rekke oversettelser:
* 371: Du fylder mig med glæde 
* 414: Den mægtige finder vi ikke
* 660: Kom, hjælp mig, Herre Jesus
* 678: Guds fred er glæden i dit sind
* 698: Kain, hvor er din bror?
* 786: Nu går solen sin vej

I Norge er hans salmer med i Den norske kirkes tre siste salmebøker; *Norsk Salmebok* (1985), *[[Salmer 1997]]* og *[[Norsk salmebok 2013]]*.

## Eksterne lenker
* Biografi hos ''Den danske salmebog online''
*
John Ditlev-Simonsen

**John Peder Ditlev-Simonsen** (1898–2001) var en norsk dramatiker og idrettsutøver.

Ditlev-Simonsen vant en olympisk sølvmedalje i seiling under OL 1936 i Berlin. Han var med på den norske båten «Silija»  som kom på andreplass i 8-metersklassen bak den italienske båten «Italia». Seilingene ble avviklet utenfor Kiel i perioden 4. til 12. august 1936. Mannskapet på «Silija» besto av John Ditlev-Simonsen, Olaf Ditlev-Simonsen, Nordahl Wallem, Hans Struksnæs, Lauritz Schmidt og Jacob Tullin Thams.

Han var også en framgangsrik bandyspiller med to norgesmesterskap for Ready (1918 og 1925).

John Ditlev-Simonsen var sønn av skipsreder Olaf Ditlev-Simonsen, og bror av Halfdan, Olaf, Aage  og Sverre Ditlev-Simonsen, som alle var forretningsmenn og idrettsutøvere. Selv arbeidet han blant annet med forsikring, men hadde sine største interesser innen litteratur og dramatikk. Han skrev flere skuespill, deriblant en dramatisering av Jobs bok, som vennen Claes Gill i 1952 satte opp på Rogalands teater.

Villaen han fikk oppført i 1937 på Ullern i Oslo, «Villa Ditlev-Simonsen», regnes som et av de fremste eksemplene på funkisarkitektur i Norge.

## OL-medaljer
* 1936  Berlin &ndash;  Sølv i seiling, 8-metersklassen  Norge

## Bibliografi
* ''Sommerdage''. Oslo: Aschehoug, 1927 (skuespill).
* *Enaktere*. Oslo: Cammermeyer, 1932.
* ''Mot ørkenen''. Oslo: Cammermeyer: 1933 (skuespill).
* *Parken*. Oslo: Cammermeyer, 1933 (skuespill).
* *Terna*. Oslo: Cammermeyer, 1933 (diktsamling).
* *Er der ingen grense. Skuespil i to akter*. Firenze, 1974.

## Referanser




## Eksterne lenker
* 

__NOTOC__
Arkitekturåret 1123

**Arkitekturåret 1123** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1123.

## Hendelser
* Kryptens høyalter i Lund domkirke blir innviet.
* Sant Climent de Taüll, Catalonia vigsles. 

## Bygninger

*2. rekonstruksjon av San Zeno Maggiore i Verona, Italia begynner.
* 1075→1211: Santiago de Compostela-katedralen (Catedral de Santiago de Compostela) bygges. 
* ca. 1070→1300: Byggingen av Nidarosdomen pågår.

## Fødsler

## Dødsfall
…
Fronden

**Fronden** var en periode med borgerkrigslignende uroligheter i Frankrike mellom 1648 og 1653, i tiden under kardinal Mazarins regentskap da Ludvig XIV var umyndig. Ordet *fronde* betyr «slynge», og henspiller på de våpen den parisiske pøbelen knuste motstandernes vinduer med.

Konflikten foregikk i to omganger: *Parlementsfronden* (1648–49) var en reaksjon på skattepolitikken og byråkratiet som hadde blitt etablert under kardinalene Richelieu og Mazarin. Oppstanden hadde sitt utspring hos parlementet (en type domstol) i Paris, men hadde også støtte blant byens befolkning. Det ble reist barrikader i Paris, og kongefamilien måtte flykte fra byen. Etter freden i Westfalen vendte fyrst Condé tilbake med sin hær og beleiret Paris. Konflikten endte etter lite blodsutgytelse med freden i Rueil i mars 1649.

*Fyrstefronden* (1649–53) ble ledet av misfornøyde adelsmenn og prinser, som Gaston av Orléans (kongens onkel), den ovennevnte fyrsten av Condé, Henri de Turenne og flere andre. Opprørerne hadde støtte fra Spania, men innbyrdes motsetninger gjorde alliansen mellom fyrstene ustabil, og Mazarin seiret endelig i 1653.

## Litteratur
* Yves-Marie Bercé: *The Birth of Absolutism – A History of France 1598–1661*, Macmillian Press Ltd, London 1996, ISBN 
* Eckart Birnstiel: *Die Fronde in Bordeaux 1648–1653*, Verlag Peter Lang, Frankfurt am Main 1985 (= *Schriften zur europäischen Sozial- und Verfassungsgeschichte*, Bd. 3), ISBN 3-8204-8480-9
* Richard Bonney: *Cardinal Mazarin and the Great Nobility during the Fronde*, in: *English Historical Review* 96 (1981), Bd. 381, S. 818–833
* Hubert Carrier: *Le mot Fronde – Sens et imlications*, in: *Formation et aspects du vocabulaire politique français, XVIIe–XXe siècles*, Paris 1968 (= *Cahier de Lexicologie*, Bd. 13).
* Paul Rice Doolin: *The Fronde*, Harvard University Press, Cambridge 1935 (= *Harvard Historical Studies*, Bd. 39)
* Sharon Kettering: *Patronage and Politics during the Fronde*, in: *French Historical Studies* 14 (1986), Heft 3, S. 409–441.
* Helmut Kötting: *Die Ormée (1651-1653). Gestaltende Kräfte und Personenverbindungen der Bordelaiser Fronde*. Aschendorff, Münster 1983, ISBN 3-402-05633-X
* Klaus Malettke: *Wirtschaftliche, soziale und politische Aspekte der Fronde (1648–1653)*, in: ders. (Hrsg.): *Soziale und politische Konflikte im Frankreich des Ancien Régime*, Colloquium-Verlag, Berlin 1982. (= *Einzelveröffentlichungen der Historischen Kommission zu Berlin*, Bd. 32)
* A. Lloyd Moote: *The Revolt of the Judges – The Parlement of Paris and the Fronde 1643–1652*, Princeton University Press, Princeton/New Jersey 1971, ISBN 0-691-05191-7
* Geoffrey Parker (utg.): *The Thirty Years War* (2. Aufl.), Routledge, London/New York 1997, ISBN 0-415-12883-8
* Alexander Rubel: *Eine Frage der Ehre. Die Fronde (1648–1653) im Spannungsfeld von Adelsethos und Literatur*, in: *Francia* 32/2 (2005), S. 31–57
Hajo Meyer

**Hajo Meyer** (født 12. august 1924 i Bielefeld, død 23. august 2014) var en tysk-nederlandsk forfatter som har skrevet boken *Het einde van het Jodendom* (The End of Judaism) i 2003, der Israel anklages for å misbruke Holocaust for å rettferdiggjøre forbrytelser mot etniske palestinere. 

Han var leder for organisasjonen A Different Jewish Voice.

## Referanser


## Eksterne lenker

* ''Het einde van het Jodendom''
* An Ethical Tradition Betrayed
John Lerfald

**John Johnsen Lerfald** (1872–1952) var en norsk gårdbruker og politiker. Han var Hegras ordfører fra 1911 til 1922.

Han var sønn av gårdbruker John Johansen Lerfald og hustru Gjertrud Johnsdatter Fordal på Søndre Leirfall i Hegra. Han forpaktet gården frem til hans eldre bror overtok den. Tidlig i 1890-årene kjøpte han sin onkels gård, Bjertem. Han giftet seg i 1897 med Mali Pedersdatter Bjørngård. Blant deres barn var stortingsmann Jon Leirfall.

Han var innvalgt i Hegra herredsstyre i seks perioder, fra 1911 til 1922 som ordfører. Han var valgt ved flertallsvalg uten partilister frem til 1919, da han ble valgt på Jordbrukernes liste. Ved stortingsvalget i 1915 ble Lerfald valgt som varamann for stortingsmann Andreas Galtvik i Stjørdalen krets i Nord-Trøndelag. Begge representerte Venstre. I 1920/1921 gikk Lerfald inn i Bondepartiet. Han var formann i Hegra Bondeparti fra 1921, medlem av Nord-Trøndelag Bondepartis fylkesstyre 1921–1938 og Bondepartiets 2. varamann til Stortinget fra Nord-Trøndelag 1931–1936.

I 1931 ble John Lerfald tildelt Kongens fortjenstmedalje i sølv.

## Referanser
Goped

**Goped** er en bensin- eller batteridrevet sparkesykkel. Bensinmotoren er ofte samme slags motor som brukes på en motorsag. Motorene kommer i forskjellige størrelser. Elsparkesykler er fra 2018 tillatt i Norge til samme bruk som sykkel, såfremt den tilfredsstiller visse krav om størrelse og maksimal hastighet. Lovendringen ble innført etter at Vegdirektoratet i 2017 sendte ut på høring et forenklet regelverk der små elektriske kjøretøy ikke regnes som motorkjøretøy, men som sykkel.

## Referanser
Gregers Lundh

:*For den norske statsøkonomen, se [[Gregers Fougner Lundh]]

*'Gregers Andreas Lundh*' (født 1953) er en norsk [[luthersk]] [[prest]], [[komponist]], [[skuespill]]forfatter og [[salme]]dikter. 

Lundh har skrevet tre skuespill som har blitt satt opp på [[Gjøvik]]. I 2003 skrev han «Tecknomesse», en [[gudstjeneste]] som samlet rundt 3700 [[Konfirmasjon|konfirmanter]] på Gjøvik. Han bidrar også på flere plateinnspillinger. I *Norsk salmebok* er han representert med salmen «Fader, du har skapt meg» og og som oversetter av «Fall til ro». Høsten 2020 ga han ut diktsamlingen *Skyggen av et dikt''.

Lundh var på 1970-tallet medlem av visegruppen Kari Hansa og Gregers Hes. Han har vært lektor ved St. Sunniva skole i Oslo. Fra 2002 til 2018 var han sogneprest i Engehaugen kirke.

## Referanser
Tore Littmarck

**Tore Littmarck** (født 23. januar 1921, død 3. desember 2007) var en svensk prest, salmedikter og komponist.

Littmarck begynte yrkeskarrieren sin som speiderkonsulent for KFUM i Sverige. Han ble senere generalsekretær for Sveriges KFUM, fra 1964 til 1970, og var engasjert internasjonalt i bevegelsen. Fra 1970 og fram til han ble pensjonist i 1986 var han kyrkoherde i Gamla Uppsala kirke. Han var engasjert i økumenikk, og var sekretær for Svenska ekumeniska nämnden på slutten av 1980-tallet. I denne perioden var han også redaktør for boken *Ekumeniken i praktiken*. Han skrev flere bøker og holdt radioandakter. Han var også kjent fra et TV-program på 1960-tallet der ungdom sang hans viser.

I Svenska kyrkan sin salmebok fra 1986 er han representert med tre salmer og en i et senere tillegg. Han er også med i Den norske kirkes tre siste salmebøker; *[[Norsk Salmebok (1985)|Norsk Salmebok]]* (1985), *[[Salmer 1997]]* og *[[Norsk salmebok 2013]]*.

## Referanser


## Eksterne lenker
*  Minneord i ''Dagen''
Arkitekturåret 1145

**Arkitekturåret 1145** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1145.

## Hendelser
*1. september: Lund domkirkes høyaltere innvies og hele kirken som ble helliggjort til St. Lavrans, kan tas i bruk.
*Basilique Sainte-Trinité de Cherbourg vigsles.

## Bygninger

* 1075→1211: Santiago de Compostela-katedralen (Catedral de Santiago de Compostela) blir vigslet. 
* ca. 1070→1300: Byggingen av Nidarosdomen pågår.

## Fødsler

## Dødsfall
…
Fedrenes løgner

***Fedrenes løgner*** er en roman av Tom Egeland. Ifølge forlagets omtale er det en skjønnlitterær roman om fire generasjoner menn. Romanen er trykt i et samlet opplag på 53&nbsp;000.

*Fedrenes løgner* er en slektskrønike. Fire generasjoner menn som alle er omsluttet av en utpreget maskulin mystikk, blir avslørt og avkledd. Jeg-fortelleren Victor er, i alle fall så vidt han vet, siste gren på stammen, og det er han som nøster opp forfedrenes historier og synder. Og det er ikke lite. Oldefar levde som den reneste Robinson Crusoe på en øy i Stillehavet, farfar er nobelprisvinner i litteratur og døde som krigshelt, far var klimaforsker og kom aldri kommer tilbake fra en ekspedisjon til Grønlandsisen. Fortelleren lever i sus og hasjrus da han får det for seg at han skal skrive bok om sine heltemodige forfedre. Letingen fører ham jorden rundt. 

## Referanser


## Eksterne lenker
* Om ''Fedrenes løgner'' hos Bokklubben
Biørn Christian Lund

**Biørn Christian Lund** (født 8. mai 1738, død 4. oktober 1809) var en dansk prest og salmedikter.

Lund begynte å studere teologi i 1756, men måtte to ganger avbryte studiene for å arbeide som huslærer. I ett av hjemmene han jobbet i, ble han sterkt påvirket av herrnhuttisk tankegods. I 1759 fikk han teologisk embedseksamen, og arbeidet etter dette som prest flere steder i Danmark. Fra 1803 var han blind på grunn av skriving og lesing i dårlig lys.

Lund gav ut flere bøker og skrev mange salmer og katekismeforklaringer for ungdom, alle sterkt preget av hernhuttisk teologi.

I *[[Norsk Salmebok (1985)|Norsk Salmebok]]* og *[[Norsk salmebok 2013]]* er han representert med salmen «Min Jesus, lat mitt hjarta få slik lengsel etter deg».

## Utgivelser
* *En liden Brude-Gave, sendt fra Brudgommen, det lille Barn i Krybben i Bethlehem i sit første Blod og blodige Brudgoms Deylighed paa Golgatha til alle Jesu Brude, I nogle smaa Psalmer*, 1760
* *En liden Brude-Gave sendt fra Brudgommen Jesus i hans Kongelige Prydelse paa hans Trolovelses-Dag til alle Jesu Brude, i nogle faa Psalmer*, 1761
* *Jesu Bruds Glæde i hendes Immanuel og Brudgom*, 1764
* *Forsøg til en frie Oversættelse af de bedste gamle og nye Kirke-Sange med hosføiede Originaler og Forfatternes Navn* (1797) (Delvis uferdig, men det kom ut tre hefter med salmer og salmehistorikk)  
* *Dagbog for en Christen af vor Herres Jesu Christi egne Ord og Lære. Med dertil passende Sange af den evangeliske og andre Sangbøger.*

## Eksterne lenker
*  Den Danske Salmebog Online - Biografi
Nectocaris pteryx

***Nectocaris pteryx*** er en utdødd art av blekkspruter kjent fra det midt-kambriske Burgess Shale.
Den var predator eller åtseleter.

## Eksterne lenker
* 
*  En første blekksprut - forskning.no
Ludämilie Elisabet av Schwarzburg-Rudolstadt

**Ludämilie Elisabeth av Schwarzburg-Rudolstadt** (født 7. april 1640, død 12. mars 1672 i Rudolstadt) var en tysk grevinne og salmedikter. 

Ludämilie Elisabet var datter av Ludvig Günther, regjerende greve av Schwarzburg-Rudolstadt, og hans hustru Emilie av Oldenburg. 

Den unge grevinnen begynte tidlig med religiøs diktning, delvis inspirert av såvel sin svigerinne Emilie Juliane von Barby-Mühlingen og av dikteren og juristen Ahasverus Fritsch (som senere ble kansler hos hennes bror, fyrst Albrekt Anton av Schwarzburg-Rudolstadt). Hun er representert i flere svenske salmebøker, i den danske salmeboken fra 1912 og med to salmer i *[[Norsk Salmebok (1985)|Norsk Salmebok]]* og *[[Norsk salmebok 2013]]*. 

Ludämilie Elisabet døde bare 32 år gammel sammen med sine to søstre i en meslingepediemi.

## Referanser


## Litteratur
*Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum Forlag, Oslo, 1995. ISBN 82-543-0573-0, s. 44
Universal Orlando Resort

**Universal Orlando Resort** er en fornøyelsespark i Orlando, Florida. Anlegget består av to temaparker (Universal Studios Florida og Universal's Islands of Adventure), Universal CityWalk, Volcano Bay, og tre Loews Hotels. Universal Orlando Resort er det største eiendom som eies av Universal Studios Theme Park, det er også det nest største parken i  Orlando, etter Walt Disney World Resort.

## Beliggenhet
Universal Orlando er plassert sør for International Drive Resort. Parken er direkte tilgjengelig fra I-4 via Exit 74B, som munner ut i østgående kjørefelt på Universal Boulevard, og vestover til Hollywood Way.

## Universal Studios Florida
Universal Studios Florida, åpnet den 7. juni 1990, og er en ordentlig temapark som lar besøkende "Ride the Movies". Temaene i Universal Studio's tatt ut fra de største filmene og får gjestene til å føle at de er på filmsettet. Parken består av seks temaer områder – Hollywood, Production Central, New York, San Francisco / Amity, World Expo og KidZone.

## Universal's Islands of Adventure
Islands of Adventure åpnet i mai 1999. Parken består av sju "øyer", hver med sitt eget tema. Besøkende starter i Port of Entry og komme seg gjennom de forskjellige øyene – Marvel Super Hero Island, Toon Lagoon, Jurassic Park, The Lost kontinentet, Seuss Landing og den nyeste The wizarding world of Harry Potter.

## Universal CityWalk
Universal CityWalk omfatter mange restauranter, butikker og klubber. Det er også her man finner Margaritaville, NBA City Cafe, NASCAR Cafe, Hard Rock Cafe og Hard Rock Live, og Emeril's. Klubbene på CityWalk omfatter Latin Quarter, The Groove, Pat O'Briens, Rising Star, Bob Marley, Red Kokos, og Cigarz.

## Resorts
Anlegget har tre offisielle hoteller: Loews Royal Pacific Hotel, Hard Rock Hotel og Loews Portofino Bay Hotel. Alle tre hotellene har fått AAA Four Diamond rating, og ligger i nærheten av Universal Orlando fornøyelsesparkene. Hotellene tilbyr gjestene gratis vann, drosje eller shuttle buss til Universal Orlando fornøyelsesparkene.

## Eksterne lenker
*
Hemichromis lifalili

***Hemichromis lifalili*** er en art i gruppen juvelciklider.
Det er en fisk som lever i ferskvann i Afrika, i Kongo-vassdraget unntatt i Katanga og Kasai.

Den blir opptil 8,2&nbsp;cm lang SL.

Den nært beslektede *[[Hemichromis guttatus]]* kalles også «rød juvelciklide» på norsk.

## Eksterne lenker
* 
*
Hard Rock Café Barcelona

**Hard Rock Café Barcelona** er en del av restaurantkjeden Hard Rock Café. Kjeden ble grunnlagt i 1971 av amerikanerne Peter Morton og Isak Tigrett. I 1979 startet kjeden å dekke veggene med rock 'n' roll memorabilia, en tradisjon som utvidet til hele kjeden. Hver restaurant har en unik fremtoning, med musikalske klenodier fra verdensberømte artister, samt mange fra landets egne artister. I 2006 ble Rock Hard solgt til urbefolkningen Seminole Tribe of Florida.

Restauranten i Barcelona ble åpnet 10. november 1997, og befinner seg ved Plaça de Catalunya, på toppen av hovedgågata La Rambla.

## Mest prestisjefylte klenodier
* Matt Sorum trommesett brukt i The Cult fra 1999 til 2001.
* The Sex Pistols, Glen Matlock sin Fender Precision 4-strengs bassgitar 1975-77.
* The Rolling Stones, Keith Richard sin Newman 5-strengers gitar.
* Joan Manuel Serrat Lilla fløyelsdress.
* Aerosmith, Joe Perry sin røde BC Rich Bich gitar, designet på midten av 1970-tallet. De fire stemmeskruene som gjorde det til en 10-streng ble fjernet av Perry sik at han kunne spille den som en 6-streng.

## Se også
* Hard Rock Café for mer generell informasjon om kjeden.

## Eksterne lenker
*
Eikesdalen

**Eikesdalen** er en dal og ei bygd øst i Molde kommune (før kommunesammenslåingen i 2020 hørte dalen til daværende Nesset kommune) i Romsdal. Dalen strekker seg fra Eikesdalsvatnet i vest, til gården Finnset innerst i dalen mot øst. I bygda dominerer jordbruk og turisme som næringer. Den mest kjente severdigheten i dalen er det høye fossefallet Mardalsfossen.

Dalen er en V-dal formet av den nå regulerte elva Aura, og har svært bratte fjellsider. Elva utløper fra den regulerte Aursjøen og samler seg i Litlevatnet midt i dalen før den renner videre til Eikesdalsvatnet. Eikesdal var lenge tilgjengelig kun via Eikesdalsvatnet med båt, ferge eller slede vinterstid. I 1991 ble fylkesvei 191 (nå fylkesvei 6012) fra Eresfjord til Øverås i nordvestenden av vannet forlenget langs østsida av vannet og inn til dalen. Aursjøvegen forbinder Eikesdalen med Sunndalsøra.

Gårdsnavn i dalen er fra nordvest Mardal, Reitan, Utigard, Austigard, Oppigard, Sæter og Finnset.

## Bilder

Fil:2012-07 Eikesdal fra Finset.jpg|Eikesdal sett fra øst i lia over Finnset 
File:Eikesdalen from a cliff at Aurstaupet, 2013 June.jpg|Eikesdalen sett fra Aurstupet på Aursjøvegen
File:Eikesdalsvatnet (Eikesdalsee).JPG|Aura møter Eikesdalsvatnet i Eikesdalen


## Eksterne lenker
* 
* Turforslag til Romsdalen og Eikesdalen på DNT og NRKs nettsted ut.no
* eikesdal.no 
* eikesdalsvatnet.no
* eikesdalcamping.no
Goli-gruva

**Goli-Gruva** eller **Kobbergruva Goli** er en nedlagt kobbergruve i Goliåsen ved Dålåtjønn i Sauland i Hjartdal Kommune. Den blei drevet i flere perioder på 1800-tallet og fram mot 1920. Fra den tida har gruva ligget øde. Du kan fremdeles finne rester etter utvinna kobber i gruva og i området.
MF «Mardøla»

**MF «Mardøla»** er en bilferge bygget i 1959 som MF «Volda» for Møre og Romsdal Fylkesbåtar. Fergen ble omdøpt til «Mardøla» i 1974, navngitt etter elva Mardøla, og trafikkerte Eikesdalsvatnet mellom Øverås og Eikesdal frem til 1991. Den ble fraktet på en spesialtilhenger med 72 hjul tauet av lastebil 4,5 kilometer fra Nauste ved fjorden til innsjøen (ved Øverås). Fergen ble løftet fra sjøen til spesialtilhengeren med en flytekran leid inn fra Ulsteinvik. Fergen veide da 92 tonn og ikke 70 tonn som opprinnelig beregnet, og tre lastebiler måtte til for å trekke lasten opp på den flate veien. For å klare den store frakten måtte naust flyttes, veien utbedres flere steder, trær hugges og kraftlinjer fjernes. Skoler og bedrifter i Eresfjord og Eikesdal holdt stengt mens frakten pågikk. Fergen hadde kapasitet til ti biler og erstattet et eldre og mindre fartøy med plass til 4 biler. 

Etter at fylkeevei 191 (fra 2019: fylkesvei 6012) ble åpnet i 1991, var behovet for fergen borte. Det dukket senere opp et marked innen turisme, og fergen ble kjøpt privat og brukes til cruise på vannet, samt til utleie for spesielle anledninger.

## Referanser


## Eksterne lenker
* www.fjord1.no: fartyoversikt -ferjer
* Mardøla blir fraktet på landevegen til Eikesdalsvatnet
Holger Danske (andre betydninger)

**Holger Danske** har flere betydninger:

*Holger Danske – en europeisk sagnhelt
*Holger Danske (motstandsgruppe) – en motstandsgruppe under okkupasjonen av Danmark under andre verdenskrig
*Holger Danske (opera) – en opera av F.L.Æ. Kunzen
*Holger Danske (eventyr) – et eventyr av H.C. Andersen
*MS «Holger Danske» – et norsk passasjerskip
Hemichromis guttatus

***Hemichromis guttatus*** er en art i gruppen juvelciklider.
Det er en liten fisk som lever i ferskvann og brakkvann.
Den lever i kystelver fra vestre del av Elfenbenskysten til Kamerun, unntatt nedre del av Volta-vassdraget.

## Eksterne lenker
* 
*
Hard Rock Café Berlin

**Hard Rock Café Berlin** er en del av restaurantkjeden Hard Rock Cafe. Kjeden ble grunnlagt i 1971 av amerikanerne Peter Morton og Isak Tigrett. I 2006 ble Rock Hard solgt til urbefolkningen Seminole Tribe of Florida. I 1979 begynte kjeden å dekke veggene med rock'n'roll-memorabilia. Hver restaurant har en samling musikalske klenodier fra internasjonale og landets egne artister.  

Restauranten i Berlin ble åpnet 18. mai 1992, i 2010 sto nye lokaler klare noen hundre meter nærmere sentrum.

## Utstilling
* John Entwistle i The Who sin bassgitar fra 1976 til 1985, da den sluttet å virke under Live Aid-konserten.
* Jimi Hendrix, 1957 Hofner Club 60 gitar eid av Hendrix tidlig i karrieren.
* Elvis Presley, i 1959 var Elvis i militæret og gjorde tjeneste i Tyskland. For å gjøre det enkelt å svare på fan-brev lagde han en mal, dette er den originale håndskrevne kladden.
* Tony Iommi i Black Sabbath. Gitaristen kjøpte jakken i 1969, og bar den på Black Sabbath sin aller første turné. Den er dekket av flekker og klistremerker.
* Eric Clapton, Guild F-86 akustisk gitar som Clapton brukte i åttiårene.
* Neil Young, Takamine 12-strengs gitar fra en tidlig 80-tallsturné i Europa.
* will.i.am i Black Eyed Peas Louis Vuitton-jakke og skjortekombo.

## Eksterne lenker
* 
*  Direkte lenke til Berlin-avdelingen
Holger Danske (opera)

**Holger Danske** er en dansk opera i tre akter fra 1789 med musikk av F.L.Æ. Kunzen og libretto av Jens Baggesen. *Holger Danske* er den første opera skrevet i Danmark. Operaen henter handlingen fra gamle sagn.

*Holger Danske* anses som Kunzens hovedverk. 

Da operaen ble uroppført fikk den dårlig mottakelse. En av grunnene var at man på dette tidspunkt ikke hadde noen erfaring med opera og dessuten falt Baggesens tekst ikke i smak. 
Operaen ga støtet Holgerfeiden.

## Kulturkanonen
Holger Danske er tatt opp i den danske Kulturkanonen.

## Referanser
Hard Rock Café Athen

**Hard Rock Café Athen** er en del av restaurantkjeden Hard Rock Café. Kjeden ble grunnlagt i 1971 av amerikanerne Peter Morton og Isak Tigrett. I 1979, starten kjeden å dekke veggene med rock 'n' roll memoriabilia, en tradisjon som utvidet til hele kjeden. Hver restaurant har en unik fremtoning, med musikalske klenodier fra verdensberømte artister, samt mange fra landets egne artister. I 2006, ble Rock Hard solgt til urbefolkningen Seminole Tribe of Florida. 

Restauranten i Athen ble åpnet 14. september 2004. Den største Hard Rock Cafe-restauranten er i Orlando, Florida. For tiden er det omtrent 150 Hard Rock steder i over 50 land.

## Mest prestisjefylte klenodier
* Ozzy Osbourne Jakke fra Ozzy's debut soloturné «Blizzard av Ozz»
* Elvis Presley Jakke og halssmykke fra Elvis sin personlige garderobe samling
* John Lennon Slips eid og brukt av Lennon
* George Michael Håndskrevne tekst til sangen «Faith»
* Madonna Svart topp fra «Girlie Show» turnén
* Michael Jackson Gull-skjorte båret av Michael Jackson i «Motown 25-årsjubileum»
* Janet Jackson Jakke båret av Janet under Jacksons 1984 «Victory Tour»
* Prince Skjorte og jakke brukt av Prince i filmen hans «Purple Rain»
* Britney Spears Et par støvletter båret av Britney på «Baby One More Time» turneen.

## Eksterne lenker
* 
*  Direkte link til avdelingen
NM i landeveissykling 2010

**[[NM i landeveissykling|Norgesmesterskapet i landeveissykling]] 2010** ble arrangert fra 19. til 27. juni 2010 i Trøndelag. Det var et fellesprosjekt mellom fem sykkelklubber: Trondhjems Velocipedklub (TVK), IL Stjørdals Blink, Gauldal Sykleklubb, IL Sverre (Levanger) og Oppdal Sykkelklubb.

## Menn
### Fellesstart
#### Senior
**Trondheim, 196&nbsp;km**
27-06-2010

#### U23
**Skatval, 143&nbsp;km**
19-06-2010

### Tempo
**Orkanger-Buvika-Orkanger, 50,2&nbsp;km**

24-06-2009

### Gateritt
**Stjørdal, 60 min + 5 runder**

20-06-2010

### Lagtempo
**Korsvegen-Svorkmo-Hovin-Korsvegen, 70&nbsp;km**

22-06-2010

## Kvinner
### Fellesstart
**Trondheim, 98&nbsp;km**
26-06-2010

### Tempo
**Orkanger-Børsa-Orkanger, 30&nbsp;km**

24-06-2010

### Gateritt
**Stjørdal, 35 min + 5 runder**

20-06-2010

### Lagtempo
**Korsvegen-Gåsbakken-Korsvegen, 30&nbsp;km**

22-06-2010

## Eksterne lenker
*
Ole Johan Sagafos

**Ole Johan Sagafos** (født 7. februar 1956 i Skien) er en norsk kommunikasjonsarbeider og tidligere politiker (H). Han var viseformann i Unge Høyre 1980–1982. I Forsvarets månedsmagasin, *[[Forsvarets Forum]]*, var han redaksjonssekretær 1980–1984 og redaktør 1984–1985. Sagafos er fra 1985 ansatt i Norsk Hydros informasjonsavdeling, hvor han i dag er assisterende kommunikasjonsdirektør. Han er forfatter av et bedriftshistorisk verk utgitt i 2005.

## Bibliografi
* *Livskraft. På norsk. Hydro 1905–2005*. Oslo 2005.

## Referanser
Jorge Valdívia

**Jorge Luis Valdívia Toro** (født 19. oktober 1983 i Maracay i Venezuela) er en chilensk fotballspiller. Valdívia spiller for den brasilianske klubben Palmeiras som angrepsspiller. Han har tidligere bl.a. spilt for Al-Ain FC i De forente arabiske emirater. Valdívia var også en del av de chilenske landslagstroppene som deltok i VM i fotball 2010 og 2014. Jorge Valdívias kallenavn er «El Mago» («Trollmannen»). Valdívia ble født i Venezuela og flytta til Chile som treåring.

## Eksterne lenker
* 
*
Jetlagged in Jetland

***Jetlagged in Jetland*** er debutalbumet til det norske rockebandet Jetsurfers. Det er utgitt i  på Grammofon AS Electra. Plata er innspilt med Frank Jaklin og Pål Kibu i Tempo Recording Studio.

Albumet ble sluppet på Gamla 14. oktober 2000. «'Til She Finds Me» ble gitt ut som singel.

## Mottakelse
*Drammens Tidende* ga albumet terningkast 5, og slo fast at "Jetsurfers er det tøffeste som har skjedd norsk roots-rock på veldig lenge". Firere ble gitt for "rufsete fremførelse", men at bandet var et  "friskt alternativ til overhøytidelig vestkantpop". "Melodiene er gode og fengende, mens tekstene er helt på det jevne", lød en annen begrunnelse.

Terningkast 3 ble blant annet gitt av *Nordlands Framtid*. "Låtene er dessverre ofte for klisjemessige", ikke "i besittelse av noe i retning av originalitet", het det. Det var "vanskelig å finne på noe veldig nytt og originalt" i denne sjangeren, og utførelsen manglet en viss andel av energien fra livespilling og "noe av den 'amerikanske' tyngden" i lydbildet, skreiv *GD* som også ga 3. Disse to manglene ble også nevnt i *Helgelands Blad*, men der falt anmelderen likevel ned på at albumet var "dønn ærlig musikk med solide røtter" og god låtskriving.

Det ble derimot terningkast 1 i *Øvre Smaalenene*. "Det er rett og slett ingenting som gleder på denne plata". Bandet hang fast i 1980-tallet som "kopier av gamle kopier", til tider "en særdeles dårlig kopi av Return". Coverversjonen av "Green Green Grass of Home", som flere andre anmeldere skrøt av, var ifølge denne anmelderen "regelrett gjort narr av og ødelagt".

## Sporliste
Alle låter er skrevet av Bjørn Nilsen, unntatt hvor annet står.

#«'Til She Finds Me» – 3:37
#«Green Green Grass of Home» (Curly Putman) – 2:17
#«Stranded» – 4:11
#«Skeleton Horses» – 4:23
#«One Too Many Mornings» (Bob Dylan – 3:40
#«Where's My Medicine?» (B. Nilsen og Chris Doll) – 2:58
#«Next of Kin» – 4:52
#«Honey-O» – 3:15
#«Wish You Love» – 3:43
#«Jetlagged in Jetland» – 5:28

## Personell
;Jetsurfers
*Bjørn Nilsen – Vokal, Gitar, Mandolin, Banjo og Munnspill
*Thorstein Elvestad – Trommer, Perkusjon
*Vidar Fredsvik – Gitar, Bakgrunnsvokal
*Knut Carlsson – bassgitar, bakgrunnsvokal

;Ytterligere personell
*Frank Jaklin – bakgrunnsvokal på spor 2,3 og 9, orgel på spor 9
*Strange Gentle – bakgrunnsvokal på spor 2 og 3
*Chris Doll – bakgrunnsvokal på spor 6
*Kathinka Ryen – harmonivokal på spor 5
*Tommy Karlsson – Steelgitar på spor 5
*Jetsurfers – Produsenter
*Frank Jaklin – Miksing
*Arne-Peter Rognan – Mastering
*Per Mork – grafisk design

## Referanser
Jetsurfers

**Jetsurfers** er et norsk band fra Oslo. Bandet har gitt ut tre studioalbum, ett konsertalbum og en samleplate. 

## Historie
Thorstein Elvestad og Bjørn Nilsen grunnla Jetsurfers i 1999. De rekrutterte Vidar Fredsvik og Knut Carlsson. EP-en *Jetsurfers – Saloon*, som hadde seks spor, ble utgitt av Coco Pelli Records samme år. Blant spillejobbene utgivelsen var en del akustiske opptredener i fengsler i den sørlige delen av Norge.

Sent i 2000 ga Grammofon AS Electra ut deres første studioalbum, *[[Jetlagged in Jetland]]*. I mai 2001 erstattet Audun Norgaard Carlsson på bass. Lars Linkas erstattet Vidar Fredsvik på gitar, tidlig i 2002. Grammofon AS Electra ga ut bandets andre studioalbum, *[[Wildcards]]*, i 2002.

Rundt midten av 2003 spilte Jetsurfers regelmessig på utestedet Muddy Waters i Oslo. Bandet spilte inn konsertalbumet *An Evening at Muddy Waters* her. Plata fikk en god anmeldelse av Morten Engh samt noen terningkast 4 og 3.

Lars Linkas forlot bandet tidlig i 2004, han ble erstattet av Cato Monrad. Monrad ble med akkurat i tide til innspillingen av nye låter, og feiringen av Jetsurfers femårsjubileum. Han ble erstattet av Ulf H. Aass senere det året. One Stop Entertainment ga ut samlealbumet *[[Five Years Down the Road]]* i Norge i juli 2005. Albumet inneholder både nye innspillinger og remastrede versjoner av tidligere utgitte låter.

Jetsurfers har hatt over 500 spillejobber, blant annet oppvarming for Mick Taylor, Johnny Winter, Hellbillies og Buddy Miller. De har også spilt på en del norske festivaler. Perris Records og DWM Music Company distribuerer Jetsurfers' tidlige plater i USA.

I 2007 ga Musikkoperatørene ut plata *[[Western Reality]]*. Bandet promoterte plata ved å blant annet gjøre opptreden på God morgen Norge. 

Gruppen har nevnt Bob Dylan, The Rolling Stones, Johnny Cash, Georgia Satellites, The Allman Brothers Band og Steve Earle som noen av sine innflytelser.

## Medlemmer
;Siste medlemmer
*Bjørn Nilsen – Vokal, Gitar, Munnspill, Mandolin
*Audun Norgaard – Bassgitar, vokal
*Ivar H. Johansen – Trommer, Perkusjon, vokal
*Joachim Svendsen – gitar, vokal

;Tidligere medlemmer
*Vidar Fredsvik – gitar
*Knut Carlsson – bassgitar
*Lars Linkas – gitar
*Cato Monrad – gitar
*Ulf H. Aass – gitar
*Torstein Elvestad - trommer, perkusjon

## Diskografi
**Studioalbum**
**[[Jetlagged in Jetland]]* (2000)
**Wildcards* (Grammofon A/S Elektra, 2002) 36 minutter, 10 spor
**[[Western Reality]]* (2007)

**Konsertalbum**
**An Evening at Muddy Waters* (2003)

**Samlealbum**
**Five Years Down the Road* (2005)

**EP-er**
**Jetsurfers – Saloon* (1999)
**Next of Kin* (3 spor, 10 minutter, 1999)

## Referanser


## Eksterne lenker
* 
*  Bandets Myspace
*  Bandet hos Last.fm
I’ve Got no Strings

**«I've Got No Strings»**, også kjent som «I Got no Strings», er en amerikansk sang fra Walt Disneys animasjonsfilm *[[Pinocchio (1940)|Pinocchio]]*, fremført av Dickie Jones (med stemmen til Pinocchio).

Han danser med flere dukker: en nederlandsk dukke, ei fransk dukke, ei russisk dukke og kosakker.

Innspillingen med Dickie Jones ble utgitt av Victor Records med katalognummer 26479A (i USA), på His Master's Voice BD&nbsp;822 og på His Master's Voice A.L.&nbsp;2903 (sistnevnte i Norge).

Melodien ble skrevet av Leigh Harline og teksten ble skrevet av Ned Washington.

Sangen ble publisert i 1940.

Barbra Streisand har også spilt inn sangen. Den ble utgitt på hennes album *My Name Is Barbra* med et 1960-talls arrangement av Peter Matz.

The Nostalgia Critic anvendte denne sangen i sin anmeldelse av *End of Days* og dubbet en imitasjon av Arnold Schwarzenegger oppå originalinnspillingen.

## Referanser
Atrahasis

***Atrahasis*** er et epos skrevet på akkadisk, og er et av de eldste kjente fortellingene i verdenslitteraturen. Det er nedskrevet ca 1700 f.Kr., og er et sentralt verk i den bevarte babylonske litteraturen, skrevet med kileskrift. Atrahasiseposet har navn etter hovedpersonen *Atrahasis*, og skildrer menneskenes skapelse og hvordan Atrahasis og hans familie er de eneste av menneskeslekten som overlever en stor oversvømmelse.

Atrahasiseposet har flere fellestrekk med mytesamlingen *[[Enuma Elish]]* når det gjelder skildringen av menneskenes tilblivelse. Skildringen av den store oversvømmelsen har likhetstrekk med flere av de sumeriske og babylonske mytene, og med fortellingen om Noah i Første Moseboks kapittel 6-9. Fortellingene om Utnapishtim og Ziusudra ligner på Atrahasis, og det samme gjør *[[Gilgamesj]]*, som antagelig er yngre enn Atrahasis – selv om Gilgamesj er det eldste nedskrevne verket vi kjenner. 

Navnet Atrahasis kan oversettes som «Den overmåte vise».

## Historien
Før menneskene fantes styrte gudene Anu og An i himmelen, og Enlil og Enki på jorden. Laverstående guder arbeidet for dem med å grave diker og kanaler. Etter å ha arbeidet i 3600 år gikk de til streik, og de høyerestående gudene skapte 14 mennesker, 7 menn og 7 kvinner. Etter at menneskene hadde levd i 1200 år var de blitt så mange at de forstyrret Enlils søvn, og han ville utrydde dem. Enki motsetter seg planene, og avslører dem til Atrahasis. Atrahasis bygger en båt, og fyller den med alle slags dyr. Etter 7 dager og 7 netter holder regnet opp, og Atrahasis ofrer til gudene. Gudene lager deretter lover for menneskene.

## Norske utgaver
* *Gilgamesh og Atrahasis, to babylonske helter*; oversatt av Jens Braarvig og Tor Åge Bringsværd (Gilgamesj) og Rolf Furuli (Atrahasis); innledende essay av Jens Braarvig, Bokklubben, 2001. (Verdens Hellige Skrifter; 7). ISBN 82-525-4106-2 
## Referanser
Arkitekturåret 1310

**Arkitekturåret 1310** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1310.

## Hendelser

## Bygninger

* ca. 1310→1320 – Gravkapell til Kariye Camii, Konstantinopel, blir bygget.
* Palazzo Pubblico på piazza del Campo i Siena fullføres.
* Gjenoppbygging av metropolitt-kirken St. Demetrios i Mistrá.
* 1309→1429 - «Dogepalasset» (*Palazzo Ducale*) i Venezia bygges.

## Fødsler

## Dødsfall
*Arnolfo di Cambio, italiensk arkitekt og skulptør (født ca. 1245)

## Referanser
Eg ser deg ut før gluggjin

**«Eg ser deg ut før gluggjin»** er ei nordisk skjemtevise om en kvinne som gir sin elsker beskjed om at han ikke må komme, ved å synge beskjeden som ei vuggevise til barnet som hun holder i armene.

## Innspillinger (i utvalg)
*Sølvguttene m. sopransolo. Dir.: Torstein Grythe. Thorvald Lammers er angitt som opphavsperson. Innspilt i Oslo i juni 1947. Utgitt på 78-platen His Master's Voice A.L.&nbsp;2027.

## Kilder
*Eg ser deg ut før gluggjin hos Store norske leksikon
Arkitekturåret 1245

**Arkitekturåret 1245** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1245.

## Hendelser

## Bygninger
*1245-1517: Ombyggingen av Westminster Abbey til gotisk stil påbegynnes.

## Fødsler
*ca. 1245: Arnolfo di Cambio, italiensk arkitekt og skulptør (død 1310)

## Dødsfall
..
Hans Hvide Bang

**Hans Thomas Hvide Bang** (født 1922, død 13. februar 1999) var en norsk fotograf og filmskaper.

Bang var på flere områder en pioner innen norsk naturfilm. Omkring 1950 overvintret han på Grønland med et enkelt filmkamera av «opptrekkstypen». Den gang var overvintringen i seg selv et vågestykke, der man var avhengig av hva man kunne oppnå med rifla i ødemarka for å sikre forsyninger, og av værgudene og isforholdene for å bli hentet hjem av fangstskute neste sommer. Deler av filmen fra oppholdet ble vist på fjernsyn, da NRK mange år senere 
portretterte Bang.

Han filmet mye for Per Høst, og gjorde blant annet vesentlige deler av opptakene til filmen *Same Jakki* (1957). Som stillfotograf dokumenterte han samisk liv og levesett på 1950-tallet. 

Da Helge Ingstad dro på sin første Vinlandsferd til New Foundland var Bang fotograf. Han hadde også oppdrag for NRKs naturredaksjon og for BBC.

Bang arbeidet for Redningsselskapet, og laget film om deres virksomhet. Et av hans stillbilder, en redningsskøyte i storm, er blant Norges mest publiserte bilder. Han var medlem av foreningen Norske Naturfotografer og tilknyttet bildebyrået Samfoto.

Hans far het Thorleif, og hans yngre bror het Ingebreth.

## Bibliografi
* *Når havet kaller. Festskrift for Redningsselskapet* (Redaktør Oddvar Nilsen), Nordvest Forlag 1981 ISBN 82-90330-13-8

## Eksterne lenker
* Hans Hvide Bang, filmfotograf, nrk.no
Pærehaven

***Pærehaven*** eller ***Liyuan*** (kinesisk: 梨园, pinyin: *Líyuán*) var det første kjente kongelige teater- og musikkakademi i Kina. Det ble grunnlagt under Tangdynastiet av keiser Xuanzong (712–755). Det kan ha vært det første institusjonalserte musikkakademi i verdenshistorien.

Tangdynastiet omtales av og til som «de hundre underholdningers era». I denne tiden opprettet Ming Huang en skuespillerskole ved navn *Pærehaven* for opptredender av primært musikalsk art. Skuespillerne ble gjerne kalt *barn av pærehaven*.

I senere dynastier ble *Pærehaven* benyttet som synonym for alt hva angikk kinesisk opera.  

## Eksterne lenker
* Pear Garden in ''Encyclopædia Britannica''
Vega (sanger)

**Mercedes Mígel Carpio**, alias **Vega**, (født 18. februar 1979 i Córdoba) er en spansk sanger og låtskriver. Hun deltok i Operación Triunfo i 2002, men ble ikke en av finalistene&nbsp;&ndash; konkurransen ble likevel hennes springbrett til berømmelse.

## Diskografi
### Album

### Singler

### Andre låter
* "La Fuerza De La Vida (La Razón Para Luchar)" (ft. OT2) (2002)
* "A Forza Desta Vida" (ft. OT2) (2002)
* "Un Segundo En El Camino" (ft. OT2) (2002)
* "Let The Sunshine" (ft. Profesores & OT2) (2002)

## Eksterne lenker
* 
* 
*
Kai Rittun

**Kai Rittun** (født 1962) er en norsk grafiker, tegner og maler. 

Kai Rittun har utdannelse fra Statens Håndverks- og Kunstindustriskole (1981–1986) og Statens kunstakademi (1986–1991) i Oslo.
Han har deltatt på en mengde utstillinger flere steder i Norge, deriblant Høstutstillingen og separatutstillinger i Kunstnerforbundet og Norske Grafikere. Arbeidene hans er blitt innkjøpt av Riksgalleriet, Nordnorsk Kunstmuseum og Norges Bank.

Kai Rittun er kjent blant annet for sine tresnitt i svart-hvitt. Motivene er ofte hentet fra naturen og tegningen er en grunnleggende del av arbeidet. Uttrykket er ikke sjelden ekspressivt.

Kai Rittun er sønn av billedkunstnerne Bea (født 1940) og Thorstein Rittun (født 1929). Han vokste opp i kunstnerkolonien Borettslaget Trolltun på Bøler i Oslo. I dag bor og arbeider han på Bislett i Oslo.
;Plateillustrasjoner
* Beckstrøm: *Svigermor* (1997)
* Beckstrøm: *[[Lykkens kalosjer]]* (1997)
* Beckstrøm: *[[Vind (EP)|Vind]]* (2003)
* Beckstrøm: *[[Helium (album)|Helium]]* (2003)

## Referanser


## Eksterne lenker
* Hjemmeside med CV og bildeeksempler
Kokkekamp

***Kokkekamp*** er et norsk talentprogram innen matlaging som gikk på NRK1 fra 1998 til 2003. Serien ble ledet av Brita Garden. Programmet var basert på det engelske *Ready, steady, cook* fra BBC. Det var ingen sendinger i 2000.

I hver episode hadde man to lag (rødt og grønt).  Hvert lag hadde hver sin kjendis og kjendiskokk, der kjendisen hadde forelagt kokken råvarer for ikke mer enn hundre kroner. Kjendiskokken hadde så tjue minutter på å lage en tre-retters middag som kjendisen i etterkant ga et navn. Publikum avgjorde hvilket lag som vant (rødt eller grønt).

I første sesong (1998) ble det sendt mandager klokken 19:35. I sin vurdering etter premieren, uttalte VG at «litt av svakheten med et slikt program, er at vi som seere ikke kan være med på å bedømme sluttresultatet. Styrken med «Kokkekamp» var at NRK hadde valgt kunnskapsrike deltagere, dyktige kokker...».

I andre sesong fikk man konkurranse fra TVNorge hvor Ole Martin Alfsen ledet et lignende program.

De brukte kokker var Lars Barmen,
Harald Osa,
Arne Jermstad,
Hans Robert Bruun,
Frode Aga,
Bent Stiansen,
Terje Ness,
Odd Ivar Solvold,
Lars Erik Underthun,
Sonja Lee,
Paula Flores Halvorsen

## Episoder

## Referanser


## Eksterne lenker
*
Livet i Finnskogarna

**«Livet i Finnskogarna»** er et musikkstykke som var ett av Calle Jularbos mest kjente. Vanligvis blir det spilt på trekkspill.

Psevdonymet Svarta Masken har skrevet en svensk tekst.

På den turnéen som etterfulgte Hasseåtage-revyen *Gröna Hund* (oppført i 1962) fremførte Tage Danielsson en tekst som han hadde skrevet selv: «Först går det upp, så går det ned, så går det upp...».

## Innspillinger i utvalg
*Calle Jularbo
*Brødrene Klevesn Trio. Utgitt på den akustiske 78-platen Pathé H&nbsp;29022.
*Toralf Tollefsen, trekkspillsolo. Utgitt på 78-platen Columbia GN&nbsp;893 i 1940.
*Gösta Westerlunds dragspelkvintett. Innspilt i Stockholm 3. februar 1947. Utgitt på 78-platene His Master's Voice X&nbsp;6323 (i Sverige) og på His Master's Voice A.L.&nbsp;7342

## I filmer
**Livet måste levas* (1943)
**100 dragspel och en flicka* (1946)
**Livet i Finnskogarna* (1947)
**Karl Karlsson från Jularbo* (1952)
**Kvarteret Korpen* (1963)
**Svenska bilder* (1964)
**2:50* (1967)
**Lotta på Bråkmakargatan* (1992)
**Lotta 2* (1993)

## Referanser
Arkitekturåret 1517

**Arkitekturåret 1517** er en oversikt over blant annet byggeprosjekter av arkitektonisk betydning som kan knyttes til dette året, samt over personer som ble født eller døde i 1517 og som hadde en arkitektonisk betydning.

## Hendelser

## Bygninger
* Fullføring av ombyggingen av Westminster Abbey til gotisk stil, som ble påbegynt i 1245.
* Byggingen av mausoleet til Sinkandar Lodi i Delhi.
* Slottet i Sintra, nær Lisboa, utvides.
* Høyalteret i Sankt Jakob kirke i Levoča (Slovakia) i gotisk stil bygges av Pavol fra Levoca, og får en høyde på 18,5 meter.
* 1515→1524: Byggingen av ny ving i renessansestil på Château de Blois pågår.
* 1514→1538: Bygging av korsgangen til Regensburg katedralen.
* 1513→1521: Thomas Bohier bygger Château de Chenonceau.
* 1510→1527: Lund domkirke restaureres av Adam van Düren.

## Fødsler

## Dødsfall
*Antonio di Neri Barili, italiensk billedhugger, arkitekt og treskjærer (født 1443)
*Bernardino Ghisolfo, italiensk arkitekt (født ca. 1430)
* ca. 1516 - Giuliano da Sangallo, italiensk billedhugger, arkitekt og militæringeniør (født 1443)
Wang Fu

**Wang Fu** (kinesisk: 王符, født ca 78 e.Kr. i fylket Zhenyuan i Gansu i Kina, død 163） var en konfuciansk filosof. Han er best kjent for teksten Qian fu lun som gikk inn for den konfucianske modell for styresett.

## Litteratur
* Ann Behnke Kinney: *The Art of the Han Essay: Wang Fu's Ch'ien-Fu Lun*. Phoenix: Arizona State University Center for Asian Research, 1990. ISBN  0-939252-23-6
Arkitekturåret 1527

**Arkitekturåret 1527** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1527.

## Hendelser
* Plyndringen av Roma 1527 førte i tillegg til materielle skader til at kunstnere og arkitekter som var i Roma ble spredd utover hele Italia.

## Bygninger

*1518→1527: Slottet i Azay-le-Rideau (Château d'Azay-le-Rideau) fullføres.
*Karl den femtes palass i Granada påbegynnes under ledelse av Pedro Machuca.
*1510→1527: Adam van Dürens restaureringen av Lund domkirke avsluttes.

## Fødsler
*Giuseppe Arcimboldo, italiensk arkitekt, ingeniør og maler som er mest kjent for å ha malt fantasifulle «portretter» bygd opp av objekter som frukt, grønnsaker, blomster, fisk og bøker (død 1593)
*Hans Vredeman de Vries, nederlandsk arkitekt og ingeniør (død ca. 1607)
*Pellegrino Tibaldi, italiensk arkitekt og maler (død 1596)

## Dødsfall
*7. september - Bartolomeo Bonascia, italiensk maler og arkitekt (født 1450)
*6. desember - Diogo Boitaca, portugisisk arkitekt (født ca. 1460)

## Referanser
Anne-Lise Kristensen

**Anne-Lise Kristensen** (født 27. oktober 1965) er Helse- og sosialombud i Oslo kommune. Kristensen er utdannet sosionom fra Høgskolen i Oslo, 1991. Hun har 1. avdeling juss fra Universitetet i Oslo, 2002 og helserett fra Høgskolen i Lillehammer, 2010. 

Kristensen har tidligere arbeidet ved Helse- og sosialombudets kontor, blant annet som kontorsjef. Før stillingen som ombud i Oslo var hun pasient- og brukerombud i Buskerud fylke.

Det var et enstemmig forretningsutvalg som vedtok å tilby Kristensen stillingen i møte 21. juni 2010.

## Referanser